Document ID: /roh_data/filtered/fineweb-2-filterrobots_roh.jsonl.gz/47847

Ina enquista da la societad da cussegliaziun KPMG mussa che bleras firmas en Gronda Britannia èn preoccupadas quai sajan bun duas terzas da 100 schefs d’interpresas dumandads.
76% da 100 schefs d’interpresas dumandads fan ponderaziuns da dischlocar parts da l’interpresa en l’exteriur. Dumandà ha la societad da cussegliaziun KPMG interpresas cun ina svieuta tranter 100 milliuns ed 1 milliarda pfunds britannics.
Tuttina vesa la gronda part in bun avegnir per l’economia britannica
Var 86% dals schefs dumandads vesan per lur interpresa in bun futur e 69% vesan era per la Gronda Britannia in svilup economic positiv. La mesadad quinta che l’interpresa hajan da sbatter cun consequenzas negativas tras il Brexit ed ils blers hajan gia elavurà in plan d’urgenza per sia interpresa, scriva KPMG.
RR novitads 11:00